b'\n_START_ARTICLE_\nKoulutusjohtamisen instituutti\n_START_SECTION_\nKoulutus- ja kehitt\xc3\xa4mishankkeet\n_START_PARAGRAPH_\nInstituutti tarjoaa r\xc3\xa4\xc3\xa4t\xc3\xa4l\xc3\xb6ityj\xc3\xa4 koulutuksia yksik\xc3\xb6ille, konserneille, seutukunnille ja yhteis\xc3\xb6ille. Koulutusten sis\xc3\xa4lt\xc3\xb6 ja rakenne suunnitellaan ja toteutetaan yhdess\xc3\xa4 asiakkaan kanssa.\n_START_SECTION_\nJatko-opinnot\n_START_PARAGRAPH_\nKoulutusjohtamisen instituutissa ensimm\xc3\xa4inen jatko-opintoryhm\xc3\xa4 k\xc3\xa4ynnistyi vuonna 2002. Jatko-opiskelijoina toimivilla rehtoreilla on keskeinen rooli instituutissa, sill\xc3\xa4 useat heist\xc3\xa4 toimivat perusopintojen tutoreina sek\xc3\xa4 kouluttajina. _NEWLINE_Syksyll\xc3\xa4 2014 Kasvatustieteiden tiedekuntaan saatiin uusi koulutusjohtamisen professuuri, joka on ensimm\xc3\xa4inen laatuaan Suomessa. Professori vastaa koulutusjohtamiseen liittyv\xc3\xa4st\xc3\xa4 tutkimuksesta ja koulutuksesta sek\xc3\xa4 niiden kehitt\xc3\xa4misest\xc3\xa4. H\xc3\xa4nen teht\xc3\xa4v\xc3\xa4n\xc3\xa4\xc3\xa4n on edist\xc3\xa4\xc3\xa4 verkostoitumista alan muuhun koulukseen ja tutkimukseen.\n_START_SECTION_\nTutkimusprojektit\n_START_PARAGRAPH_\nMeneill\xc3\xa4\xc3\xa4n olevia projekteja on menossa kolme: Onnistu yhdess\xc3\xa4: Ty\xc3\xb6hyvinvointia yhteis\xc3\xb6llisen johtajuuden keinoin, LED-projekti ja Opetusministeri\xc3\xb6n rahoittama tutkimushanke._NEWLINE_Onnistu yhdess\xc3\xa4 -hankkeessa tullaan innovoimaan prof. J\xc3\xa4ppisen monivuotisiin tutkimuksiin ja \xe2\x80\x99Onnistu yhdess\xc3\xa4! Ty\xc3\xb6yhteis\xc3\xb6n kehitt\xc3\xa4misen 10 avainta\xe2\x80\x99 kirjaan (PS-Kustannus 2012) perustuen yli 20 suomalaisen koulutusorganisaation kanssa yhteis\xc3\xb6llisen johtajuuden kehitt\xc3\xa4miskeinojen tuotepaketti. Tuotepaketin s\xc3\xa4hk\xc3\xb6inen pilottiversio on valmis elokuussa 2016. Tarkoitus on, ett\xc3\xa4 tuotetta voidaan soveltaa my\xc3\xb6s muissa kuin koulutusorganisaatioissa, kun halutaan yhteis\xc3\xb6llisesti kehitt\xc3\xa4\xc3\xa4 ty\xc3\xb6hyvinvointia ja oppia ja kehitty\xc3\xa4 yhdess\xc3\xa4._NEWLINE_LED-projektissa (2015-2019) tutkitaan sit\xc3\xa4, miten yhteis\xc3\xb6llisen johtajuuden avulla pystyt\xc3\xa4\xc3\xa4n ratkaisemaan ns. \xe2\x80\x99ilkeit\xc3\xa4\xe2\x80\x99 ongelmia (wicked problems), jotka juontuvat yhteiskunnan kompleksisista tekij\xc3\xb6ist\xc3\xa4. Tutkimusprojektia johtaa professori J\xc3\xa4ppinen. Kansalliseen tutkimusryhm\xc3\xa4\xc3\xa4n kuuluvat prof. J\xc3\xa4ppisen lis\xc3\xa4ksi KT Leena Halttunen, tutkija Mari Simola ja tohtorikoulutettavia. Kansainv\xc3\xa4liseen tutkimusryhm\xc3\xa4\xc3\xa4n kuuluvat Kanadasta Quebeckin yliopistosta johtamisen professorit Andr\xc3\xa9anne Gelinas-Proulx ja Martine Leclerc, Israelista vanhempi tutkija Dorit Tubin sek\xc3\xa4 Belgian katolisesta koulutuksesta vastaavasta VSKO-j\xc3\xa4rjest\xc3\xb6st\xc3\xa4 koulutusjohtaja Rik Vanderhauwaert._NEWLINE_Rehtori-instituutti toteutti Opetus- ja kulttuuriministeri\xc3\xb6lle tutkimushankkeen (2008-2015) kuntien yleissivist\xc3\xa4v\xc3\xa4n koulutuksen opetuspalveluiden johtamisen nykytilasta ja muutoksesta Suomessa. Instituutin johtaja Mika Riskun johtamaan hankkeen tutkimusryhm\xc3\xa4\xc3\xa4n kuuluvat my\xc3\xb6s KT Pekka Kanervio ja FT Seppo Pulkkinen ja kansainv\xc3\xa4lisi\xc3\xa4 yhteisty\xc3\xb6kumppaneita.\n_START_SECTION_\nHistoria\n_START_PARAGRAPH_\nAiemmin instituutti oli aiemmin nimelt\xc3\xa4\xc3\xa4n Rehtori-instituutti._NEWLINE_Instituutin toiminta alkoi vuonna 1996 rehtoreille tarkoitettuna 20 opintoviikon laajuisena koulutusohjelmana. Vuonna 1999 koulutusohjelmasta tuli lains\xc3\xa4\xc3\xa4d\xc3\xa4nn\xc3\xb6n muutoksen kautta rehtorin kelpoisuuden antava yliopistollinen oppilaitosjohtamisen ja hallinnon opintokokonaisuus ja yksikk\xc3\xb6 nimettiin Rehtori-instituutiksi. Vuosien varrella instituutin toiminta laajentui yksitt\xc3\xa4isist\xc3\xa4 perusopinnoista aine- ja jatko-opinnoiksi. Kotimaan toiminnan lis\xc3\xa4ksi koulutus on kansainv\xc3\xa4listynyt, ja vuonna 2007 instituutissa alkoi englanninkielinen maisteriohjelma ja pari vuotta my\xc3\xb6hemmin kansainv\xc3\xa4linen MBA-tyylinen online-ohjelma. Tutkimuksen saralla opetusministeri\xc3\xb6n antama tutkimusteht\xc3\xa4v\xc3\xa4 ja apuraha vuonna 2008 ovat merkinneet instituutin vahvaa mukaantuloa oman tieteenalansa tutkimukseen niin kotimaassa kuin kansainv\xc3\xa4lisestikin. Osaava-hankkeen my\xc3\xb6t\xc3\xa4 instituutista on tullut my\xc3\xb6s vahva t\xc3\xa4ydennyskouluttaja._NEWLINE_Rehtori-instituutti vakinaistettiin osaksi Jyv\xc3\xa4skyl\xc3\xa4n yliopiston toimintaa vuonna 2012, ja se on kiinte\xc3\xa4 osa Kasvatustieteiden tiedekuntaa ja Kasvatustieteiden laitosta.  Sen koulutuksiin on viime vuosina osallistunut vuosittain yli tuhat ihmist\xc3\xa4 niin kotimaassa kuin eri puolilta maailmaa. Syksyll\xc3\xa4 2014 Kasvatustieteiden tiedekunnassa t\xc3\xa4ytetty koulutusjohtamisen professuuri on ainoa laatuaan Suomessa. Koulutuksen ja tutkimuksen lis\xc3\xa4ksi instituutista on tullut tieteenalansa merkitt\xc3\xa4v\xc3\xa4 yhteiskunnallinen vaikuttaja niin kotimaassa kuin kansainv\xc3\xa4lisestikin. _NEWLINE_Rehtori-instituutin nimi muuttui 1.3.2015 Koulutusjohtamisen instituutiksi. Nimenmuutoksen perusteena oli instituutin kehittyminen 19-vuotisen olemassaolonsa aikana yksitt\xc3\xa4isest\xc3\xa4 rehtoreille tarkoitetusta koulutusohjelmasta laaja-alaiseksi koulutusjohtamisen tutkimus- ja koulutuskeskukseksi, jonka toiminta koskettaa johtajuuden n\xc3\xa4k\xc3\xb6kulmasta koko koulutusalaa.'